钦定古今图书集成/明伦汇编/氏族典/第126卷 > 陈敏
## 钦定古今图书集成/明伦汇编/氏族典/第126卷 > 陈敏

按《明外史陈敏传》：“敏，陕西华亭人。宣德时，为四川茂
州知州，遭丧，部民奏留。正统中，九载报最，军民复请
留。进成都府同知，视茂州事。都司徐甫言敏在职公
勤，群番信服。章下都御史王翱等核实，进敏右参议，
仍视州事。景泰改元，参议满九载，进右参政，仍视州
事。莅州二十馀年，威惠大行，军民胥悦。其后秩渐高”，
诸为监司、郡守者，反位其下。敏志渐肆，同事多忌之。
按察司张淑劾敏“贪残”，罢去。